als_Latn dik_Latn sag_Latn
Prishtinë, 17 shtator 2014 – Të enjten Fatmir Limaj ditën do ta nisë në Gjykatën e Apelit, e jo në Kuvendin e Kosovës, ku mbahet seanca konstituive, raporton KTV.
Në orën 10 është caktuar vazhdimi i seancës që ka nisur të mërkurën, pas ankesës së Prokurorit që e kishte bërë kundër gjykimit lirues të vitit të kaluar.
“Unë nuk mund të flas më për Fatmir Limajn se a do të jetë në seancën e Kuvendit, por e di sigurt që ai do të jetë nesër në këtë Gjykatë në orën 10, sepse e ka obligim ligjor dhe ai do ta respektojë këtë”, ka thënë avokati Tomë Gashi.
Ekipi mbrojtës i Limajt ka kërkuar që çështjet për të cilat duhen qartësime t’i kthehen Gjykatës Themelore, e jo këtë ta bëjë Apeli.
“Seanca po ngjason me një përsëritje të gjykimit të shkallës së parë, sepse çështjet që u përmenden se gjykata dëshiron t’i sqarojë janë shqyrtuar tashmë në gjykimin kryesor dhe ne themi se këto janë gjëra që i takojnë Gjykatës Themelore”, ka thënë avokati Karim Khan, që përfaqëson Fatmir Limajn.
Por, trupi gjykues pas shqyrtimit e ka hedhur poshtë këtë kërkesë, duke thënë se ky panel ka kompetencë që pjesërisht të shqyrtojë provat e këtij rasti.
Kryetari i trupit gjykues ka sqaruar pse paneli ka vendosur ta shqyrtojë rastin. Para gjykatës ka dalë edhe një herë Afrim Zogaj, vëllai i të ndjerit Agim Zogaj.
als_Latn als_Latn als_Latn als_Latn als_Latn als_Latn als_Latn